Акрамя таго, археалагічныя раскопкі даюць магчымасць прафесійнага самавызначэння. Удзел школьнікаў у даследчай дзейнасці праз археалагічныя раскопкі, наша супрацоўніцтва з Інстытутам гісторыі НАН Беларусі, раённымі краязнаўчымі музеямі, Гродзенскім дзяржаўным гісторыка-археалагічным музеем дае дзецям магчымасць пазнаёміцца з метадамі археалагічных даследаванняў, дазваляе дапоўніць і паглыбіць веды па гісторыі на аснове археалагічнага матэрыялу. І, вядома ж, у вучняў, якія пабывалі на раскопках, ёсць магчымасць удзелу ў творчых праектах, стварэнні мультымедыйных прэзентацый, у навукова-практычных канферэнцыях, акцыях, тэматычных выставах з перспектывай на новы навучальны год.